text: Actualitzada 21/06/2017 a les 06:49
  La Llei de finances comunals 10/2003 deixa ben clar que les operacions d'endeutament d'un comú no poden superar el 200% dels ingressos totals en el pressupost de l'administració comunal de l'any natural immediatament anterior al de la formalització de l'operació i que el comú que superi qualsevol des límits (a curt o llarg termini) rebrà la participació dels ingressos de l'Estat en el pressupost de l'any següent que es conegui la desviació, reduïda en un import igual a l'excés d'endeutament sobre el límit establert. Aquest import restarà dipositat a l'INAF fins al moment que el comú compleixi els límits establerts. Vet aquí que el repartiment de les transferències comunals, en el document amb el qual treballa el Govern, indica que el comú de Sant Julià de Lòria tindrà un punt addicional que li atorgarà més diners per haver superat el límit d'endeutament el 2015. Diuen que es tracta d'una disposició transitòria que tindrà efecte en la distribució dels dos primers anys, és a dir, el 2018 i el 2019 (ja he vist com quadrem els anys a Andorra). Diuen que l'excepció s'inclou sota el concepte de solidaritat i particularitats comunals. Algú em pot explicar en quin apartat m'he perdut? Sota quin concepte es canvien les lleis per criteris a dit? Vivim en un país on es tanca a la presó persones per robar 400 euros per poder menjar i es regala diners a aquells que emparats en una votació popular se'ls ventilen. No hi entenc res. O potser és que entre el que va de l'any 2015 i el 2018-2019, el comú de Sant Julià de Lòria haurà solucionat tots els problemes econòmics?
  #2 Montse.
  Un molt bon article. En aquesta laurèdia que avança cap al precipici pujada damunt un Tobotronc sense frens, et necessitem, Calsina. Ara li donen caramels al Sr. Vila!
  (21/06/17 07:29)
  Molt precis l'article. Quan cedeixes en algun moment a favor d'un, entres en el terreny degeneratiu de les compensacions per equilibrar la balança i aixo esdeve un sense fi q en les circumstacies actuals es imparable i no pot acabar be.